title: George Clooney
text: George Timothy Clooney, ganet d'ar 6 a viz Mae 1961, zo un aktour, sevener filmoù, den a aferioù stadunanat. Enoret eo bet gant tri Golden Globe Awards evit e labour evel aktour ha daou Academy Awards, unan evit e roll er film Syriana (2006) hag unan all evel kenbroduer Argo (2012).
  
  Clooney en devoa kroget da vezañ aktour er skinwel e 1978, goude-se e voe brudet evit e roll evel Dr. Doug Ross er stirad skinwel hirbad ospital ER etre 1994 ha 1999. Enoret e voe gant e anv lakaet war ar renk div wech evit daou Primetime Emmy Award. E-keit ma oa o labourat er stirad skinwel ER, e voe goulennet gantañ c'hoari rolloù penn e meur a film, evel er film dreistharozel Batman & Robin (1997) hag ar film fent Out of Sight (1998) ; ar wech kentañ e voe dezhañ labourat evel produour gant Steven Soderbergh. Goude ar film-se e teufont da vezañ kenlabourerien a-vicher. E 1999, e voe gwelet er roll pennañ er film Three Kings, ul ludresadenn burutellet ha degemeret mat gant an arvesterien eus Brezel ar Pleg-mor.
  
  Buhez prevez 
  
  Dimezet eo gant ar varristerez vreizhveuriat a orin libanat Amal Alamuddin abaoe ar 27 a viz Gwengolo 2014. Gevelled o deus bet — Ella hag Alexander — d'ar 6 a viz Even 2017.
  
  Aktourien SUA
  Filmaozerien SUA
  Ganedigezhioù 1961